stanford-oval/wikipedia huggingface dataset:
Vittorio Ghirelli
Ura

Hän aloitti uransa karting-sarjoissa kunnes hän siirtyi vuonna 2010 Italian F3-sarjaan saavuttamatta pisteitä. Samana vuonna Ghirelli kilpaili GP3-sarjassa Atech CRS GP -tallissa saavuttamatta pisteitä. Ghirelli jatkoi GP3-sarjassa vuonna 2011 Jenzer-tallissa. Hänet korvattiin Belgissa Alex Fontanalla. Hän palasi Italiassa takaisin vaihtaen Addax Teamille korvaten Dean Smithin. Hän ei saavuttanut pisteitä ja hänen parhaaksi sijoitukseksi jäi kahdeksas sija. Vuonna 2012 Ghirelli siirtyi FR 3.5 -sarjaan saavuttaen viisi pistettä.
Vuonna 2013 Ghirelli ajoi Auto GP -sarjassa voittaen sarjan mestaruuden. Samana vuonna hän kilpaili loppukauden GP2-sarjassa saavuttaen yhden pisteen. Vuonna 2014 Ghirelli ajoi neljä kilpailua Indy Lights -sarjassa sijoittuen parhammillaan kilpailussa neljänneksi. Vuonna 2015 Ghirelli kilpaili uudessa Renault Sport Trophy -sarjassa.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013 | Venezuela GP Lazarus | MALFEA   | MALSPR   | BHRFEA   | BHRSPR   | ESPFEA   | ESPSPR   | MONFEA   | MONSPR   | GBRFEA   | GBRSPR   | GERFEA   | GERSPR   | HUNFEA 17 | HUNSPR 17 | BELFEA 18 | BELSPR 18 | ITAFEA 10 | ITASPR 20 | SINFEA Kesk. | SINSPR 19 | ABUFEA Kesk. | ABUSPR 19 | 1 | 27. |
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Atech CRS GP | ESPFEA DNS | ESPSPR DNS | TURFEA 17 | TURSPR 26 | EURFEA 20 | EURSPR 22 | GBRFEA 20 | GBRSPR 21 | GERFEA 15 | GERSPR 16 | HUNFEA 24 | HUNSPR 15 | BELFEA Kesk. | BELSPR Kesk. | ITAFEA 23 | ITASPR 21 | 0 | 34. |
| 2011 | Jenzer Motorsport | TURFEA 25 | TURSPR Kesk. | ESPFEA 9 | ESPSPR 8 | EURFEA 13 | EURSPR 9 | GBRFEA 14 | GBRSPR 22 | GERFEA 13 | GERSPR 11 | HUNFEA 22 | HUNSPR Kesk. | BELFEA   | BELSPR   |  |  | 0 | 25. |
| 2011 | Addax Team |  |  |  |  |  |  |  |  |  |  |  |  |  |  | ITAFEA Kesk. | ITASPR 18 | 0 | 25. |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Vittorio Ghirelli
Käännös suomeksi
West Vancouver

| West Vancouver (District of West Vancouver) |
| --- | --- |

 lippu

 West Vancouver
 Koordinaatit: 49°22′0″N, 123°10′0″W 
Valtio:   Kanada
Provinssi:  Brittiläinen Kolumbia
Perustettu:  15. maaliskuuta 1912
Hallinto:  
 – Asutustyyppi:  Piirikunta
 – Pormestari:  Pamela Goldsmith-Jones
Pinta-ala:  
 – Kokonaispinta-ala:  87.13 km²
Korkeus:  178 m
Väkiluku (2006):  42,131
 – Väestötiheys:  483.5 as./km²
Aikavyöhyke:  UTC-8
 – Kesäaika:  UTC-7
Suuntanumero(t):  604, 778
Lempinimi::  West Van
 
 Kunnan kotisivut 
Infobox OKVirheellinen NIMI-arvo: 
West Vancouver on 42 131 asukkaan (2006) piirikunta Brittiläisessä Kolumbiassa, Kanadassa. Kunta kuuluu Vancouverin metropolialueeseen ja on yksi North Shoren alueen asuinalueista. West Vancouver rajoittuu idässä North Vancouverin kuntaan, etelässä Burrard Inletin vuonoon, lännessä Howe Sound -salmeen ja pohjoisessa sijaitsee Vaalipiiri A. Lähes kokonaan kunnan alueella sijaitseva Cypressin luonnonsuojelualue oli yhtenä kisapaikkana vuoden 2010 talviolympialaisissa.
Kanadan läpi johtava Trans-Canada Highway kulkee kunnan lävitse North Vancouverista Horseshoe Bayssä sijaitsevaan satamaan, josta on autolauttayhteys Vancouverinsaarella sijaitsevaan Nanaimoon.
Alue oli alun perin osa North Vancouverin kuntaa, mutta erosi omaksi piirikunnakseen vuonna 1912.
Historia

Alueella on asunut rannikon salisheihin kuuluneita sḵwx̱wú7mesh-intiaaneja arvioiden mukaan 1200-luvulta eaa. saakka. Ensimmäisenä eurooppalaisena alueen läpi purjehti vuonna 1791 espanjalainen tutkimusmatkailija José María Narváez. Hän purjehti Burrard Inletiin ja kartoitti pikaisesti joitakin tärkeimpiä pinnanmuotoja, kunnes jatkoi matkaansa kauemmaksi pohjoiseen. Vuotta myöhemmin brittiläinen George Vancouver kartoitti HMS Discovery -laivallaan samoja alueita huomattavasti laajemmin. Monet alueen paikat kantavat edelleen hänen nimeään. Hän käytti kaikkiaan kaksi vuotta Pohjois-Amerikan luoteisrannikon kartoittamiseen Washingtonista aina Alaskaan saakka.
Vuodesta 1869 alkaen metsäteollisuus on ollut tärkeä työllistäjä West Vancouverissa, ja tukkipuuta kuljetettiin runsaasti alueelta North Vancouveriin jalostettavaksi. 1880-luvulla alue oli myös suosittu virkistys- ja lomailualue Vancouverin asukkaille. Kolmas merkittävä työllistäjä alueella oli kalastus ja sen purkitus, joka sai alkunsa 1800- ja 1900-lukujen taitteessa.
West Vancouver irtautui North Vancouverin kunnasta omaksi piirikunnakseen 15. maaliskuuta 1912. Ensimmäiset kunnalisvaalit järjestettiin 6. huhtikuuta 1912.
1930-luvun alussa kuuluisa irlantilainen Guinnessin panimon omistava Guinnessin suku näki alueen tuottavana sijoituskohteena ja hankki omistukseensa 19 km² maa-alueita kunnan alueelta. Kauppaan sisältyi lupaus Guinessin suvulta rakentaa alueelle tiestöä, siltoja, vesijohtoja, vesitorneja, koulu ja golfkenttä. Osittain tämän vuoksi kunta ei velkaantunut 1930-luvun laman aikana, toisin kuin monet muut alueen kunnat.
Voukoliés

| Voukoliés Βουκολιές |
| --- | --- |
 Kunnallisyksikön sijainti
 Voukoliés
 Koordinaatit: 35°28′02″N, 23°48′01″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Plataniás
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  740602
Korkeus:  110 m
Väkiluku (2011):  3 116
 – Kylä­yhdys­kunta:  1 007
 – Kylä:  733
Aikavyöhyke:  UTC+2
 – Kesäaika:  UTC+3
Postinumero:  730 02
Suuntanumero(t):  28240
Rekisterikilpi:  ΧΝ, XB
Infobox OKVirheellinen NIMI-arvo: 
Voukoliés (kreik. Βουκολιές, kath.kreik. Βουκολιαί, Voukoliaí) on Kreikan kylä sekä samanniminen Plataniáksen kunnan kunnallisyksikkö (Δημοτική Ενότητα Βουκολίων, Dimotikí Enótita Voukolíon) ja entinen itsenäinen kunta. Se sijaitsee Chanián alueyksikössä Kreetan alueella. Koko kunnallisyksikön väkiluku on 3 116 ja varsinaisen Voukoliésin kylän väkiluku 733 (vuonna 2011).
Tavronítisin kylää.
Voukoliésin kylä sijaitsee Kreetan saaren länsiosassa Tavronítis-joen länsirannalla, noin 27 kilometriä Chanián kaupungista länsilounaaseen. Se on rakennettu noin 110 metrin korkeuteen. Voukoliésin nimi viittaa paimeniin. Kylän nähtävyyksiin kuuluu muun muassa bysanttilaisaikainen, 1200-luvulla rakennettu Pyhän Konstantinoksen (Ágios Konstantínos) kirkko. Voukoliésin kunnallisyksikkö käsittää Plataniáksen kunnan lounaisosan. Etelässä sen alue ulottuu Lefká Óri -vuorille.
Voukoliés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Plataniáksen kuntaan yhdessä Kolymvárin ja Mousoúroin kanssa, jolloin se muuttui uuden kunnan kunnallisyksiköksi.
Kunnallisyksikön osat

Voukoliésin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Anóskeli | Anóskeli | 79 |
| Chrysavgí | Chrysavgí | 116 |
| Chrysavgí | Kallithéa | 83 |
| Chrysavgí | Neratziá | 20 |
| Kakópetros | Kakópetros | 50 |
| Kakópetros | Kotsyfianá | 10 |
| Kakópetros | Mesávlia | 29 |
| Néo Chorió Kydonías | Kafoúros | 17 |
| Néo Chorió Kydonías | Moulamerianá | 7 |
| Néo Chorió Kydonías | Néo Chorió | 151 |
| Néo Chorió Kydonías | Petrés | 5 |
| Néo Chorió Kydonías | Pigí | 17 |
| Nerianá | Nerianá | 68 |
| Palaiá Roúmata | Bougiouklianá | 22 |
| Palaiá Roúmata | Katzianá | 6 |
| Palaiá Roúmata | Kechrés | 43 |
| Palaiá Roúmata | Lidianá | 25 |
| Palaiá Roúmata | Loufardianá | 27 |
| Palaiá Roúmata | Michalianá | 14 |
| Palaiá Roúmata | Neará Esianá | 33 |
| Palaiá Roúmata | Palaiá Roúmata | 127 |
| Palaiá Roúmata | Platanés | 17 |
| Polemárchi | Polemárchi | 170 |
| Tavronítis | Démpla | 85 |
| Tavronítis | Tavronítis | 888 |
| Voukoliés | Áno Kefála | 23 |
| Voukoliés | Fotakádo | 83 |
| Voukoliés | Gavalomoúri | 83 |
| Voukoliés | Káto Kefála | 7 |
| Voukoliés | Koulkouthianá | 49 |
| Voukoliés | Mésa Voukoliés | 29 |
| Voukoliés | Voukoliés | 733 |
Yhteensä: 3 116
Aiheesta muualla

Kuvia tai muita tiedostoja aiheesta Voukoliés Wikimedia Commonsissa
Viron kokoomuspuolue

| Viron kokoomuspuolue> Eesti Koonderakond |
| --- | --- |
  
Perustettu:  8. joulukuuta 1991
Lopetti:  17. marraskuu 2002
Puheenjohtaja:  Märt Kubo (viimeinen)
Ideologia:  vapaus ja vastuu
Poliittinen kirjo:  keskusta-oikeisto
Riigikogu:  34 / 101
Kansainväliset jäsenyydet:  – Liberal International
Kotisivu:  https://www.erakonnad.info/erakond/reg/vana/ke.html Viron tasavallan puolueet: Viron kokoomuspuolue
Infobox OKNimi-testi OK: 
Viron kokoomuspuolue (vir. Eesti Koonderakond) oli virolainen oikeistoliberaali  puolue, joka toimi vuosina 1991–2000.
Uuden itsenäisyyden jälkeinen puolueen synty

Puolue syntyi Viron uuden itsenäistymisen jälkeen 8. joulukuuta 1991. Puolueen jäsenissä oli huomattava osa entistä Neuvosto-Viron nomenklatuuraa, joka tuki sosiaalisen markkinatalouden soveltamista siirtymäkaudella vanhasta neuvostotaloudesta markkinatalouteen. Puolue osallistui uuden itsenäisyyden ensimmäisiin riigikogu-vaaleihin syyskuussa 1992 "Turvallinen koti" (vir. Kindel Kodu) -vaaliliiton osana. Vaaliliiton muut jäsenet Viron kokoomuspuolueen lisäksi olivat entisten kolhoosijohtajien ja maatalousvirkamiesten Maaliitto vir. Eesti Maaliit ja pienempi Oikeusliitto vir. Eesti Demokraatlik Õigusliit. "Turvallinen koti" -vaaliliitto sai kaikkiaan 17 paikkaa riigikogun 101 paikasta, mutta joutui oppositioon Isänmaaliiton Mart Laarin muodostaessa oikeistohallituksen. Kokoomuspuolueen osuus 17:stä oli kuusi edustajaa.
Hallitusvastuussa 1995–1999

Seuraavissa riigikogun vaaleissa 1995 Kokoomuspuolueen ja maaseudun ihmisten vaaliliiton (vir. Valimisliit Koonderakond ja Maarahva Ühendus (KMÜ)) alaisuuteen kuuluivat Viron kokoomuspuolue, Maaliitto, Viron eläkeläisten ja perheiden puolue (vir. Eesti Pensionäride ja Perede Erakond) ja Maanviljelijöiden liitto (vir. Põllumeeste Kogu). Vaaliliiton puolueet olivat olleet oppositiossa siihen asti, mutta maaliskuun 1995 vaaleissa vaaliliitosta tuli suurin ryhmä eli se sai 32 % äänistä ja 41 paikkaa 101-jäsenisestä riigikogusta. Vaaliliiton ja samalla kokoomuspuolueen edustajana Tiit Vähi sai tehtävän muodostaa hallitus, johon tuli mukaan myös Edgar Savisaaren johtama Keskustapuolue (vir. Eesti Keskerakond). Hallitus kaatui kuitenkin jo marraskuussa 1995 ns. nauhaskandaaliin, jossa selvisi, että toisten poliitikkojen keskusteluja oli nauhoitettu. Kaiken lisäksi sisäministeri Savisaar oli sekaantunut tähän skandaaliin, joten hallituksessa ollut Keskustapuolue joutui siirtymään oppositioon. Viron kokoomuspuolue ja Vähi pääministerinä kuitenkin jatkoi muodostaen hallituksen uuden kumppanin eli Viron reformipuolueen (vir. Eesti Reformierakond) kanssa. Tämä jälkimmäinen Vähin hallitus istui maaliskuuhun 1997, jonka jälkeen pääministeriksi nousi toinen kokoomuspuoluelainen eli Mart Siimann halliten vähemmistöhallituksena maaliskuuhun 1999.
Puolueen vaalitappio ja hajoaminen

Vuoden 1999 riigikogun vaaleissa Kokoomuspuolue ei päässyt enää vaaliliittoihin, kuten aiemmin. Tuloksena oli vain seitsemän edustajaa riigikoguun. Puolue joutui tämän jälkeen oppositioon.
Elokuussa 2000 puolueen näkyvä hahmo, entinen riigikogun puhemies Ülo Nugis erosi kannattajineen puolueesta perustaen oman puolueensa. Tämän seurauksena Viron kokoomuspuolue ajettiin alas marraskuuhun 2002 mennessä.
Puolueeen puheenjohtajat

1991 – 1992: Jaak Tamm
1992 – 1993: Peeter Lorents
1993: Riivo Sinijärv
1993 – 1997: Tiit Vähi
1997 – 1999: Mart Siimann
1999 – 2000: Andrus Öövel
2000 – 2002: Märt Kubo
Vireux-Wallerand

| Vireux-Wallerand |
| --- | --- |
 Kunnantalo
 vaakuna
 Vireux-Wallerand
 Koordinaatit: 50°05′04″N, 4°43′51″E 
Valtio:  Ranska
Alue:  Grand Est
Departementti:  Ardennes
Arrondissementti:  Charleville-Mézières
Pinta-ala:  
 – Kokonaispinta-ala:  21,1 km²
Väkiluku (2019):  1 954 
 – Väestötiheys:  92 as./km²
Kunnan numero:  08487
 
 Kunnan kotisivut 
Infobox OKVirheellinen NIMI-arvo: 
Vireux-Wallerand on kunta Pohjois-Ranskassa Ardennesin departementissa Grand Estin alueella. Se sijaitsee Maas-joen varrella, noin 48 kilometriä Charleville-Mézièresin kaupungista pohjoiseen.
Vireux-Wallerandin hautausmaalla on Saint-Rochin kappeli. Se rakennettiin vuonna 1637 alueella 1600-luvun alussa riehuneen ruttoepidemian seurauksena. Pyhä Rochus on ruttoon sairastuneiden suojeluspyhimys.
Aiheesta muualla

Kuvia tai muita tiedostoja aiheesta Vireux-Wallerand Wikimedia Commonsissa
Vireystila

Vireystila kuvaa ihmisen virkeyden astetta. Virkeimmillään ihminen on heti herättyään, minkä jälkeen virkeys vähenee tasaisesti ennen seuraavaa lepoa. Vireystilalla on suuri merkitys mm. keskittymiselle ja oppimiselle. Mikäli tuntee väsymystä, vireystila on alhainen, ja pitäisi mennä nukkumaan.
Vireystila on psykologinen ja biologinen ilmiö. Keskiaivot säätelevät vireystilaa ja virkeyden rytmiä.
Aiheesta muualla

Kognitiiviset perusprosessit ja vireystila[vanhentunut linkki] YLE abitreenit
Wheeling (Länsi-Virginia)

| Wheeling |
| --- | --- |

 Koordinaatit: 40°4′13″N, 80°41′55″W 
Valtio:  Yhdysvallat
Osavaltio:  Länsi-Virginia
Piirikunta:  Ohion piirikunta
Hallinto:  
 – Pormestari:  Nick Sparachane
Pinta-ala:  
 – Kokonaispinta-ala:  41,0 km²
 – Josta vettä:  4,9 km² (12,07 %)
Korkeus:  209-396 m
Väkiluku (2006):  29 330
 – Väestötiheys:  872,1 as./km²
Aikavyöhyke:  UTC–5 (kesäaika UTC–4)
Lempinimi::  The Friendly City, Your Place to Play
 
 http://www.cityofwheelingwv.org/ 
Infobox OKVirheellinen NIMI-arvo: 
Wheeling on kaupunki Länsi-Virginian osavaltiossa, Yhdysvalloissa Ohio-joen itärannalla. Kaupungin alueesta valtaosa on Ohion piirikunnassa, pieni osa Marshallin piirikunnassa. Kaupungissa on noin 29 000 asukasta (arvio, 2006).
Historia

Wheelingin alueella oli alun perin Brittiläisen Virginian siirtokunnan asutusta alkaen vuodesta 1769, josta tuli myöhemmin tärkeä Virginian osavaltion kaupunki, joka perustettiin 1806. Kun Länsi-Virginia erosi Virginiasta 1863 ja muodosti oman osavaltionsa, asia päätettiin kaupungissa pidetyssä Wheelingin konventiossa. Kaupunki on toiminut osavaltion pääkaupunkina kahteen otteeseen vuosina 1863–1870 sekä 1875–1885, jonka jälkeen Charlestonista tuli pysyvästi osavaltion pääkaupunki.
Aiheesta muualla

Kuvia tai muita tiedostoja aiheesta Wheeling (Länsi-Virginia) Wikimedia Commonsissa
Downtown Wheeling Ohio-joelta nähtynä
Ohio-joen ylittävä silta
Washingtonin sopimus

Washingtonin sopimus on rauhansopimus, joka solmittiin bosniankroaattien ja Bosnia ja Hertsegovinan tasavallan välille. Maan hallitus oli tuolloin bosniakkienemmistöinen. Sopimus allekirjoitettiin Washingtonissa ja Wienissä 18. maaliskuuta 1994.
Sopimuksen allekirjoittivat Bosnia ja Hertsegovinan pääministeri Haris Silajdžić, Kroatian ulkoministeri Mate Granić ja Herceg-Bosnan presidentti Krešimir Zubak.
Sopimuksen mukaan kroaattien ja hallituksen joukkojen hallitsema alue jaettiin kymmeneen autonomiseen kantoniin joista muodostui Bosnia ja Hertsegovinan federaatio. Kantonijärjestelmä otettiin käyttöön estämään toisen etnisen ryhmän hallitsevan aseman.
Aiheesta muualla

United States Institute of Peace: Washington Agreement (Arkistoitu – Internet Archive)
Wasquehal

| Wasquehal |
| --- | --- |
 Saint-Nicolasin kirkko
 vaakuna
 Wasquehal
 Koordinaatit: 50°40′10″N, 3°07′51″E 
Valtio:  Ranska
Alue:  Hauts-de-France
Departementti:  Nord
Arrondissementti:  Lille
Pinta-ala:  
 – Kokonaispinta-ala:  6,9 km²
Väkiluku (2019):  20 860 
 – Väestötiheys:  3 040 as./km²
Kunnan numero:  59646
 
 Kunnan kotisivut 
Infobox OKVirheellinen NIMI-arvo: 
Wasquehal on kunta Pohjois-Ranskassa Nordin departementissa Hauts-de-Francen alueella. Se sijaitsee Marquejoen ja Roubaix’n kanava varrella, noin 10 kilometriä Lillen kaupungista koilliseen.
Wasquehal on Lillen metropolialueen tärkeä liiketoimintakeskus, jossa on yli 15 000 työpaikkaa. Kunnan nähtävyyksiä on Pyhän Nikolauksen kirkko ja sen urut. Kirkko on valmistunut vuonna 1879. Uruissa on 2 800 pilliä ja ne kunnostettiin vuonna 2019.
Liikenne

Wasquehalin kautta kulkee Lillen metrolinja 2, ja kunnan alueella on kaksi metroasemaa: Pavé de Lille ja Hôtel de Ville.
Tunnettuja kuntalaisia

Maxence Van der Meersch (1907-1951), kirjailija
Pyhän Nikolauksen kirkon urut
Pavé de Lillen metroasema
Roubaix’n kanavan entinen sulkuasema
Aiheesta muualla

Kuvia tai muita tiedostoja aiheesta Wasquehal Wikimedia Commonsissa
Washoe
Aiheesta muualla

Friends of Washoe (englanniksi)
Washoen piirikunta

Washoen piirikunta (engl. Washoe County) on Yhdysvaltojen Nevadan osavaltiossa sijaitseva piirikunta. Sen väkiluku oli 471 519 vuonna 2019. Piirikunnan hallintokeskus on Renon kaupunki. Piirikunta perustettiin 25. marraskuuta 1861.
Aiheesta muualla

Kuvia tai muita tiedostoja aiheesta Washoen piirikunta Wikimedia Commonsissa
Nevadan osavaltio
| --- | --- |
Piirikunnat:   Churchill  Clark  Douglas  Elko  Esmeralda  Eureka  Humboldt  Lander  Lincoln  Lyon  Mineral  Nye  Pershing  Storey  Washoe  White Pine 
Kaupungit:   Boulder City  Caliente  Carlin  Carson City (pääkaupunki ja itsenäinen kaupunki)  Elko  Ely  Fallon  Fernley  Henderson  Las Vegas  Lovelock  Mesquite  North Las Vegas  Reno  Sparks  Wells  West Wendover  Winnemucca  Yerington
Vittorio De Sica

| Vittorio De Sica |
| --- | --- |

Henkilötiedot
Syntynyt: 7. heinäkuuta 1901 Sora, Italia
Kuollut: 13. marraskuuta 1974 (73 vuotta) Neuilly-sur-Seine, Pariisi, Ranska
Ohjaaja
 Nimikirjoitus
Aiheesta muualla
IMDb
Elonet
Vittorio De Sica (7. heinäkuuta 1901 Sora, Italia – 13. marraskuuta 1974 Neuilly-sur-Seine, Pariisi, Ranska) oli italialainen elokuvaohjaaja ja näyttelijä, jonka tunnetuimpiin töihin ohjaajana kuuluvat Polkupyörävaras (1948), Kaksi naista (1960) ja Finzi Continin puutarha (1971).
Ura

De Sica syntyi köyhään perheeseen ja aloitti uransa toimistovirkailijana. Hän näytteli aluksi teattereissa ja vuodesta 1918 myös elokuvissa. Laajempaan suosioon De Sica nousi vuonna 1931 ensimmäisellä äänielokuvallaan La vecchia signora. Vuonna 1933 hän perusti oman teatteriryhmän vaimonsa Giuditta Rissonen ja Sergio Tofanon kanssa. Ryhmä esitti lähinnä kevyitä komedioita, mutta myös Pierre Beaumarchaisin näytelmiä. Ryhmä työskenteli ajan tunnettujen ohjaajien, kuten Luchino Viscontin, kanssa.[lähde? ]
Elokuvaohjaajaksi De Sica ryhtyi toisen maailmansodan aikana. Hänen ensimmäiset ohjauksensa olivat kevyitä viihde-elokuvia. Viides elokuva Lapset katsovat meihin vuodelta 1944 oli ensimmäinen, jossa hän käsitteli yhteiskunnallista ongelmaa. Elokuva oli hänen ensimmäinen yhteistyönsä käsikirjoittaja Cesare Zavattinin kanssa, ja seuraavat neljä elokuvaa – Sciuscià – viattomat (1946), Polkupyörävaras (1948), Milanon ihme (1950) ja  Umberto D. – elämän vanki (1952) – olivat heidän uransa pääteoksia. De Sicaa ja Zavattinia pidetään italialaisen sodanjälkeisen elokuvasuuntauksen neorealismin (ital. neorealismo) kantavina voimina. Sittemmin De Sica kunnostautui myös komediaohjaajana sekä Gina Lollobrigidan ja Sophia Lorenin luotto-ohjaajana mutta ei enää yltänyt aikaisempien elokuviensa tasolle.
De Sican pääteos on vuonna 1948 valmistunut Ladri di biciclette (Polkupyörävaras), joka on analyysi sodanjälkeisestä Roomasta. Sen päähenkilö on jäänyt työttömäksi, ja hänellä on poika elätettävänä. Umberto D. taas on vanhuuden tragiikan kuvaus. Näissä neorealistisissa teoksissaan de Sica oli tinkimättömän rehellinen omalle näkemykselleen ja taiteellisille pyrkimyksilleen. Ne eivät kuitenkaan omana aikanaan olleet yleisömenestyksiä, ja ohjaaja joutui rahoittaman työskentelyään esimerkiksi esiintymällä 1950-luvulla toisten ohjaajien elokuvissa.
De Sica oli myös laulaja. Hän lauloi elokuvassa Gli uomini, che mascalzoni! (1932)  sävelmän ”Parlami d’amore Mariu”. Muita hänen laulujaan ovat ”Sono tre parole” (elokuvassa Un cattivo soggetto, 1933), ”Tu solamente tu”, ”Tu Che Mi Fai Piangere” (Questi ragazzi, 1937).[lähde? ]
Palkinnot

De Sica sai vuonna 1957 Suomessa elokuvasta Umberto D. parhaan ulkomaisen ohjaajan Jussi-palkinnon.
Valikoitu filmografia

Gli uomini, che mascalzoni! (1932), näyttelijä
Tempo massimo (1934), näyttelijä
Il signor Max (1937), näyttelijä
Rose scarlatte (1939), näyttelijä
Grandi magazzini (1939), näyttelijä
Maddalena, zero in condotta (1940)
La peccatrice 1940, näyttelijä
L’avventuriera del piano di sopra (1941), näyttelijä
Teresa Venerdì (1941)
Lapset katsovat meihin (I bambini ci guardano, 1944)
Sciuscià – viattomat (Sciuscià, 1946)
Polkupyörävaras (Ladri di biciclette, 1948)
Milanon ihme (Miracolo a Milano, 1950)
Umberto D. – elämän vanki (Umberto D., 1952)
Leipää, rakkautta ja unelmia (Pane, amore e fantasia, 1953), näyttelijä
Kohtalokas laituri (Stazione Termini, 1953)
Napolin kultaa (L’oro di Napoli, 1954)
Monte Carlo-seikkailu (Montecarlo, 1957), näyttelijä
Kaksi naista (La ciociara, 1960)
Viimeinen tuomio (Il giudizio universale, 1961)
Boccaccio ’70 (1962)
Eilen, tänään, huomenna (Ieri, oggi, domani, 1963)
Avioliitto italialaisittain (Matrimonio all’italiana, 1964)
Ketun hännillä (Caccia alla volpe, 1966)
Auringonkukkia (I girasoli, 1970)
Finzi Continin puutarha (Il giardino dei Finzi-Contini, 1970)
Una breve vacanza (1973)
Matka (Il viaggio, 1974)
Aiheesta muualla

Wikimedia Commonsissa on kuvia tai muita tiedostoja aiheesta .
Vittorio De Sica Internet Movie Databasessa. (englanniksi)
Vittorio De Sica Hannu Salmen elokuvablogissa
West Yorkshire

West Yorkshire
| --- | --- |
Sijainti:  Yorkshire ja Humber Englanti Yhdistynyt kuningaskunta
Pinta-ala:  2 030 km2  (2016) 
Hallinnolliset osat:  Bradford (d) (käännä suomeksi) Calderdale (d) Kirklees Leeds (d) (käännä suomeksi) Wakefield (d) (käännä suomeksi) 
Väkiluku:  2 380 000  as.  (2022) 
Asukastiheys:  1 172  as./km2  (2022)
Perustettu:  1. huhtikuuta 1974 
NUTS:  UKE4 
Verkkosivustot:  www.wyjs.org.uk www.westyorks-ca.gov.uk 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
West Yorkshire (suomeksi myös Länsi-Yorkshire) on metropolikreivikunta Yorkshiren ja Humberin hallintoalueella, historiallisen Yorkshiren kreivikunnan lounaisosassa. Sen asema on ollut täysin muodollinen vuodesta 1986, jolloin sen valtuusto lakkautettiin ja hallinto siirrettiin neljälle metropolihallintopiirille. Vuonna 2020 kreivikunnan alueella arvioitiin elävän noin 2 350 000 ihmistä.
West Yorkshiren pinta-ala on 2 029 km². Se kuuluu Yorkshiren ja Humberin hallintoalueeseen. Kreivikunnan, kuten Englannin muidenkin metropolikreivikuntien, valtuusto lakkautettiin vuonna 1986 ja suurin osa sen vallasta siirrettiin metropolihallintopiireille. Kreivikunnan tasolla toimivia julkishallinnon osia ovat julkinen liikenne ja hätäkeskuspalvelut.tarvitaan parempi lähde
Hallinto

West Yorkshiren muodollisen kreivikunnan alueella sijaitsevat seuraavat hallinnolliset alueet:
| Hallinnon taso | Väkiluku (2020) | Lähde | Kartalla |  |
| --- | --- | --- | --- | --- |
| Leedsin kaupunki * | 799 000 |  | 1 |  |
| Wakefieldin kaupunki * | 352 000 |  | 2 |  |
| Kirkleesin metropolikaupunkipiiri * | 441 000 |  | 3 |  |
| Calderdalen metropolikaupunkipiiri * | 211 000 |  | 4 |  |
| Bradfordin kaupunki * | 542 000 |  | 5 |  |
* Metropolikaupunkipiiri
West Yorkshiren aluehallinto
1. taso: Hallintopiirit
2. taso: Kunnat